Елин Пелин
Училищна песен

chitanka.info

Напред другари малки,

в стройни редове,

училищний звън

с радост ни зове!

На земята родна

надежда сме ний,

напред към наука —

пак звънецът бий!

Нека надалече

наший глас тръби:

„Ей, родино мила,

вяра не губи!“

Напред другари малки,

в стройни редове,

училищний звън

с радост ни зове!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.